*Т.М. Жақсылықовтың*

*Қазақстан Республикасының*

*«Қазақстан Республикасының кейбір заңнамалық актілеріне бизнес жүргізу мәселелері бойынша өзгерістер мен толықтырулар енгізу туралы» Заңының жобасы бойынша баяндамасы*

**Құрметті Нұртай Салихұлы!**

**Құрметті депутаттар!**

***Слайд 1***

Жаңа реттеуші саясатты (ЖРС) енгізу мәселелері бойынша қабылданған Заңды іске асыру мақсатында **326** түзетуді *(****7*** *кодекс және* ***75*** *заң)* көздейтін және түзетулердің екі блогынан тұратын заң жобасы әзірленді.

***Слайд 2***

Заң жобасының **І блогы** бақылау мен қадағалау нысандарын ретке келтіруге, қадағалау салаларындағы жедел ден қою шараларын заңнамалық деңгейде ғана регламенттеуге бағытталған түзетулерді қамтиды.

***Анықтамалық****:*

***қадағалаудың 10 саласында*** *жедел ден қою шараларын жүзеге асыруды регламенттеу;*

***бақылаудың 10 саласында*** *мемлекеттік органдарға қатысты мемлекеттік бақылауды жүзеге асыру тәртібін бекіту;*

***7 бақылау саласы*** *Кәсіпкерлік кодексінің қолданысынан шығарылған салаларда бақылауды жүзеге асыру тәртібін регламенттеу;*

***бақылау мен қадағалаудың 4 саласында*** *тергеп-тексеруді жүзеге асыру тәртібін регламенттеу;*

***СЭС саласында*** *бақылау мақсатында сатып алуды жүзеге асыру тәртібін регламенттеу.*

Заң жобасының **ІІ блогы** кәсіпкерлік қызметті жетілдіруге бағытталған, мыналарды көздейтін түзетулер тізбесін қамтиды:

табиғи монополиялар субъектілерінің тариф белгілеу тәсілдерінің ашықтығын қамтамасыз ету;

балық шаруашылығы саласында қолайлы жағдайлар жасау;

дағдарыс жағдайында төлем балансын қорғау шараларын нақтылау.

***Слайд 3***

**Бірінші түзету блогының бөлшектері**

**1.** Қазіргі уақытта жекелеген **салалық заңдарда** жедел ден қою шараларын *(қадағалау)* қолданудың шарттары мен тәртібі белгіленбеген.

Жоғарыда айтылғандар мемлекеттік органдарға **ведомстволық акт деңгейінде** жедел ден қою шараларын қолдану жөніндегі **өз ережелерін** белгілеуге және соның салдарынан белгілі бір қызметті тоқтата тұруға мүмкіндік береді.

**Жедел ден қою шаралары** – бұл бақылау және қадағалау барысында және нәтижелері бойынша қолданылатын қоғамдық қауіпті салдардың басталуын болдырмау мақсатында бақылау субъектілеріне әсер ету тәсілдері.

*Анықтамалық: ұсынылған ықпал ету тәсілдерін* ***қадағалау функциялары бар*** *мемлекеттік органдар ғана жүзеге асырады.*

Жедел ден қою шаралары ретінде **қызметті тоқтата тұру, қауіпті өнімді алу және т.б. қолданылуы мүмкін.**

«Таза парақтан» реформасы шеңберінде Кәсіпкерлік кодекстің 136-бабында, егер **Қазақстан Республикасының заңдарында** **оларды қолдану тәртібі болмаса,** жедел ден қою шараларын қолдануға **тыйым салу белгіленген.**

***Анықтамалық:*** *тексеру жүргізу тәртібін регламенттейтін заңдар қолданысқа енгізілгенге дейін бақылау және қадағалау органдары осы тексерулерді 2022 жылғы 31 желтоқсандағы қолданыстағы тәртіпке сәйкес жүзеге асырады.*

Осылайша, енді заңға тәуелді акт деңгейінде мемлекеттік бақылау мен қадағалауды жүргізу тәртібін белгілеуге тыйым салынады.

**Осыған байланысты, заң деңгейінде 10 салада** жедел ден қою шараларын қолдану тетіктерін айқындау көзделеді, **олар слайдта ұсынылған.**

***Анықтамалық****:*

*1. халықтың санитариялық-эпидемиологиялық саламаттылығы (ДСМ);*

*2. өсімдіктер карантині (АШМ);*

*3. сәулет, қала құрылысы және құрылыс (ИИДМ);*

*4. сауда теңізде жүзу (ИИДМ);*

*5. ішкі су көлігі (ИИДМ);*

*6. жануарлар дүниесін қорғау, өсімін молайту және пайдалану салалары (ЭГТРМ);*

*7. өнеркәсіптік қауіпсіздік саласында (МЧС);*

*8. орман қорын қорғау, қорғау, пайдалану, ормандарды молықтыру және орман өсіру саласында (ЭГТРМ);*

*9. ерекше қорғалатын табиғи аумақтар саласында (ЭГТРМ);*

*10. атом энергиясын пайдалану саласында (ЭМ).*

***Слайд 4***

**2.** Қазіргі уақытта мемлекеттік бақылау **кәсіпкерлік қызметінің 90-нан астам саласында жүзеге асырылады.**

Бұл ретте мұндай бақылауды жүргізудің жалпы тәртібі Кәсіпкерлік кодексте белгіленген.

Сонымен қатар, бүгінгі таңда бақылауды жүргізудің жалпы тәртібінен шығарылған және **нақты реттеу жоқ салалар бар.**

Қазіргі уақытта **мемлекеттік бақылауды жүргізу тәртібі тек заң деңгейінде белгіленуі тиіс** екенін ескере отырып *(КК-нің 129-бабы)*, салалық заңдарда осындай бақылау тәртібін реттеу ұсынылады:

*1. кемелерді қауіпсіз пайдалану жөніндегі талаптарды орындау (ИИДМ);*

*2. балық шаруашылығы су айдындарында жануарлар дүниесін пайдалану талаптарын сақтау (ЭГТРМ);*

*3. ветеринариялық сауда базарларында бақылау және карантиндік - фитосанитариялық бақылау (АШМ);*

*4. 21 жасқа толмаған адамдарға алкогольді сату бойынша бақылауды жүзеге асыру (ІІМ);*

*5. азаматтық және қызметтік қару мен оның патрондарының айналымы (ІІМ);*

*6. есірткі құралдарының, психотроптық заттар мен прекурсорлардың айналымы саласында (ІІМ);*

*7. мемлекеттік статистика (СЖРА).*

Бұл кәсіпкерлік қызметке **мемлекеттік бақылау** **жүйесін ретке келтіруге, оларды жүргізудің ашықтығына кепілдік беруге** **мүмкіндік береді.**

***Слайд 5***

**3.** Бұған дейін Кәсіпкерлік кодексте *(2023 жылға дейін)* мемлекеттік органдарға қатысты мемлекеттік **бақылауды** *(G2G тексерулерін)* **жүргізуге қойылатын талаптар белгіленген болатын**.

Қазір жаңа реформаны іске асыру мақсатында мұндай бақылау **Кәсіпкерлік кодекстің қолданысынан шығарылды.**

Осылайша, **мұндай бақылауды жүргізу тәртібі** **салалық заңдарда** реттелуі керек.

Осыған байланысты, **заң жобасында** **мемлекеттік органдарды** бақылаудың **10 саласында** **тексеру тәртібін** регламенттеу ұсынылады. Слайдтан салаларды көруге болады.

***Анықтамалық****:*

*1. Мемлекеттік қызмет көрсету сапасына (МҚІА);*

*2. тауар таңбасын және фирмалық атауды пайдалану үшін (Әділетмині);*

*3. тілдерді дамыту (ҒЖБМ);*

*4. білім беру жүйесі (ОАМ);*

*5. азаматтық қорғаныс (ТЖМ);*

*6. ақпараттық қауіпсіздік (ЦДИАӨМ);*

*7. электрондық құжатты және электрондық цифрлық қолтаңбаны бақылауды сақтауға (ЦДИАӨМ);*

*8. мұрағаттардың қалыптасуын бақылаудың сақталуына (МСМ);*

*9. кәсіпкерлік субъектілерін қорғау саласында (ҰЭМ КМҚКД);*

*10. Мемлекеттік қызмет саласында (МҚІА).*

Бұл мұндай тексерулерді жүргізу кезінде бұзушылықтардың алдын алуға және сыбайлас жемқорлық тәуекелдерін азайтуға **мүмкіндік береді.**

***Слайд 6***

**5.** Сонымен қатар, **тергеп-тексеру жүргізу тәртібін регламенттеу ұсынылады:**

*1. халықтың санитариялық-эпидемиологиялық саламаттылығы саласында (ДСМ);*

*2. атом энергиясын пайдалану саласында (ЭМ);*

*3. өсімдіктерді қорғау саласында (АШМ);*

*4. электр энергетикасы саласында (ЭМ).*

Бақылаудың бұл түрі іс жүзінде осы салаларда бар.

**Тергеп-тексеру** – бұл мемлекеттік органның заңнаманың **талаптарын бұзғаны**, **адамдардың өмірі мен денсаулығына**, қоршаған ортаға және ұлттық қауіпсіздікке нұқсан келтірген оқиғалардың туындауы үшін себеп-салдар байланысын және жауапты тұлғаларды айқындау жөніндегі **іс-қимылдарының кешені.**

***Анықтамалық****: сонымен қатар, заң жобасында бақылау мен қадағалаудың жаңа нысандарын (тергеп-тексеру, бақылау мақсатында сатып алу және талаптарға сәйкестігін тексеру) айқындай отырып,* ***бақылаудың 69 саласында және қадағалаудың 12 саласында*** *заң техникасын келтіру ұсынылады.*

***Слайд 7***

**ІІ Блоктың бөлшектері**

**Табиғи монополиялар субъектісі әзірлейтін реттеліп көрсетілетін қызметтердің** **әрбір түрі бойынша кірістердің, шығындар мен қолданысқа енгізілген активтердің бөлек есебін жүргізу әдістемесін уәкілетті органмен (ТМРК)** **келісу** және кең қамтуды қамтамасыз ету мақсатында табиғи монополиялар субъектілерінің тұтынушылар алдында **онлайн-форматта** жария тыңдаулар мен есептерін өткізу бөлігінде түзетулер ұсынылады.

Бұл тариф белгілеу кезінде ашықтықты арттыруға мүмкіндік береді.

Бұдан басқа, **балық өсіру шаруашылықтарын орналастыру үшін су айдынының жағалау белдеуінде жер учаскелерін беру мүмкіндігін айқындау, балық өсіру (аквамәдениет) үшін резервтеу**, сондай-ақ су қорғау белдеулері шегінде балық өсіру кезінде балық өсіру шаруашылықтарына қызмет көрсету объектілерін орнатуға рұқсат беру бөлігінде түзетулер ұсынылады *(қазір мұндай мүмкіндік жоқ)*.

**Ұсынылып отырған түзетулер балық шаруашылығын дамыту**, оның ішінде балық өсіру көлемін және негізінен ауылдық жерлерде жұмыс орындарын кеңейту және ұлғайту үшін жағдай жасауға мүмкіндік береді, **бұл осы салаға инвестицияларды ұлғайтуға** және балық шаруашылығы саласындағы **инвестициялық жобаларды уақтылы іске асыруға** ықпал етеді.

Сондай-ақ, заң жобасында **арнайы валюталық режим туралы баптың редакциясын** **оның мағыналық мазмұнын өзгертпей**, оны халықаралық келісімдердің нормаларына сәйкес келтіру мақсатында **өзгерту ұсынылады.**

Шетелдік инвесторларға «жағымсыз» әсер ететін ықтимал валюталық шектеулер туралы шамадан тыс нақтылауды болдырмайтын жұмсақ тұжырым ұсынылады.

Осылайша, бұл түзетулер мемлекет пен бизнестің өзара іс-қимылын жақсартуға мүмкіндік береді, балық шаруашылығы саласында және валюталық реттеу саласында инвестициялық тартымдылықты арттыруға ықпал ететін болады.

**Құрметті депутаттар, осы заң жобасын қолдауды сұраймыз.**

**Назар аударғаныңызға рахмет!**